Wakder
ఫుట్‌బాల్‌ మాజీ గోల్‌ కీపర్‌ మృతి
బ్రెజిల్‌: బ్రెజిల్‌ ఫుట్‌బాల్‌ మాజీ గోల్‌కీపర్‌ వాల్దిర్‌ పెరెస్‌ కన్నుమూశారు. 1982 ప్రపంచ కప్‌ ఫుట్‌బాల్‌ బ్రెజిల్‌ టీమ్‌లో పెరెస్‌ గోల్‌ కీపర్‌గా వ్యవహరించారు. వాల్దిర్‌(66) ఆదివారం గుండె నొప్పితో ఆగ్నేయ బ్రెజిల్‌లోని మోగి మిరిమ్‌లోని తన ఇంట్లో మృతిచెందారని మాజీ ఫుట్‌బాల్‌ క్లబ్‌ సావో పాలో తెలిపింది. ఆయన కుటుంబానికి ఆయన సన్నిహితులకు సావో అధికార వెబ్‌సైట్‌ ద్వారా తన ప్రగాఢ సానుభూతిని తెలిపింది. తన దేశం తరుపున ఆయన 39పోటీల్లో పాల్గొన్నారు. 1982లో స్పెయిన్‌లో జరిగిన ప్రపంచకప్‌లో ఆయన బ్రెజిల్‌ తరుపున పోరాడారు. సోవియట్‌ యూనియన్‌, స్కాట్‌ల్యాండ్‌, న్యూజిలాండ్‌, అర్జెం టీనా జట్లపై విజయాల్లో వాల్దిర్‌ ముఖ్య భూమిక పోషించారు.